CELEX: 62021TN0142
Language: lt
Date: 2021-03-07 00:00:00
Title: Byla T-142/21: 2021 m. kovo 7 d. pareikštas ieškinys byloje WIZZ Air Hungary / Komisija

2021 4 26   
            
            
               LT
            
            
               Europos Sąjungos oficialusis leidinys
            
            
               C 148/28
            
         
      2021 m. kovo 7 d. pareikštas ieškinys byloje WIZZ Air Hungary / Komisija
      
      (Byla T-142/21)
      (2021/C 148/38)
      Proceso kalba: anglų
      
         Šalys
      
      
         Ieškovė: WIZZ Air Hungary Légiközlekedési Zrt. (Budapeštas, Vengrija), atstovaujama advokatų E. Vahida, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. rugpjūčio 20 d. atsakovės sprendimą (ES) dėl valstybės pagalbos SA.57026 (2020/N) – Rumunija COVID-19: Pagalba Blue Air (1) ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šešiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė neteisingai taikė SESV 107 straipsnio 2 dalies b punktą ir padarė akivaizdžią vertinimo klaidą, atlikdama pagalbos proporcingumo COVID-19 krizės sukeltai žalai peržiūrą.
               
            
                  2.
               
               
                  Antrasis ieškinio pagrindas grindžiamas tuo, kad atsakovės atlikta tinkamumo ir suderinamumo sąlygų sanavimo pagalbai gauti peržiūra turi trūkumų.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė pažeidė konkrečias SESV nuostatas ir bendruosius Europos teisės principus dėl diskriminacijos draudimo, laisvo paslaugų judėjimo ir įsisteigimo laisvės, kuriais nuo devintojo dešimtmečio pabaigos grindžiamas oro transporto liberalizavimas ES (2).
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė rėmėsi neegzistuojančiais arba netinkamais įrodymais.
               
            
                  5.
               
               
                  Penktasis ieškinio pagrindas grindžiamas tuo, kad nepaisydama didelių sunkumų atsakovė nepradėjo oficialios tyrimo procedūros ir pažeidė ieškovės procesines teises.
               
            
                  6.
               
               
                  Šeštasis ieškinio pagrindas grindžiamas tuo, atsakovė pažeidė savo pareigą motyvuoti.
               
            
         (1)  OL C 430, 2020, p. 2.
      
         (2)  2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (nauja redakcija) (Tekstas svarbus EEE) (OL L 293, 2008, p. 3–20).